OpenLLM-France/wikimedia huggingface dataset:
# Putin, el nou tsar

Putin, el nou tsar (originalment en anglès, Putin: The New Tsar) és un documental de 2018 produït per OxfordFilms i la BBC i dirigit per Patrick Forbes, que es va emetre a BBC Two. Tracta sobre l'ascens al poder de Vladímir Putin. Els entrevistats inclouen polítics i no polítics, alguns russos i altres estrangers. El 25 de febrer de 2022 es va estrenar el doblatge en català al canal 33, després de l'inici de la invasió russa d'Ucraïna.

## Continguts

Entre els participants hi ha el jugador d'escacs Garri Kaspàrov; Mikhaïl Khodorkovski, un oligarca; Serguei Pugatxov, que estava al cercle més proper de Putin; Ksénia Sobtxak, membre de l'alta societat russa; Ian Robertson, psicòleg del Trinity College de Dublín, i Jack Straw, un polític britànic. Robertson hi afirmar que l'experiència de Putin com a alt càrrec polític "va canviar profundament" el seu cervell.
Ed Power de The Daily Telegraph va afirmar que "el veritable propòsit" de Putin, el nou tsar era "situar en un context històric l'improbable ascens de Putin de l'obscuritat provincial a Sant Petersburg", on arriba a la presidència de Rússia. Va ser produït abans de les eleccions presidencials russes de 2018. Power va declarar que la pel·lícula "tocava fugaçment" les acusacions d'agents russos que atacaven enemics del govern rus fora de Rússia.

## Rebuda

Sam Wollaston de The Guardian va donar a la pel·lícula quatre de cinc estrelles i va declarar que Putin, el nou tsar "podria ser gairebé divertit si no fos tan espantós".
Power també va donar al documental quatre de cinc estrelles. Va definir l'"intent de diagnosticar Putin com un addicte al poder absolut" com el "major error" de la pel·lícula. Tot i això, va concloure que la pel·lícula era "una representació exemplar de" Putin.
The Moscow Times va elogiar el to desapassionat del narrador i el ritme "[nítid] i [coherent]". Va criticar el "títol clixé", la manca de cobertura de l'oposició política russa i exagerant el nivell de suport que Putin té entre els ciutadans russos. El diari va concloure que "val molt la pena mirar-lo i parlar-ne".

## Referències

* 1 2 3 4 5 «Putin: The New Tsar». Moscow Times, 15-03-2018 [Consulta: 17 setembre 2018].
* ↑ «"Putin, el nou tsar": el perfil psicològic del líder rus». TV3, 25-02-2022. [Consulta: 27 febrer 2022].
* 1 2 3 Wollaston, Sam «Putin: The New Tsar review – a portrait of a lonely, lying narcissist». The Guardian, 10-03-2018 [Consulta: 17 setembre 2018].
* 1 2 3 4 5 6 7 Power, Ed «Putin: The New Tsar review - the attempt to diagnose Putin as an addict to absolute power was an error». The Daily Telegraph, 09-03-2018 [Consulta: 17 setembre 2018].

## Enllaços externs

* Putin, el nou tsar - TV3
* Putin, el nou tsar - BBC (anglès)
# Pyracantha coccinea

Pyracanta coccinea, vulgarment conegut com a piracant, espí, espinaler o pometes del diable és una espècie d'arbut espinós semicaducifoli de la família de les rosàcies.

## Descripció

És un arbust semicaducifoli d'uns dos metres d'altura i que rarament ateny els 6 metres. El tronc és molt ramificat i espinós i té l'ecorça de color bru-grisenc. Les fulles no superen els 4 centímetres de llarg són ovado-lanceolades, coriàcies, lluents i fosques per l'anvers i piloses pel revers amb el marge una mica dentat. Les flors, fan entre 7 i 8 mil·límetres de diàmetre i apareixen en nombroses i vistoses inflorescències en forma de corimbes a la primavera. El fruit és un pom d'entre 5 i 7 mil·límetres de diàmetre, rogenc i madura durant la tardor i l'hivern. Té propietats astringents i és aliment de molts ocells; els seus fruits poden ser preparats per fer xarops i melmelades.

## Hàbitat

Creix en bardisses o matollars de degradació oberts i assolellats de boscos de faig i roure. Present al sud-est d'Europa i Àsia occidental. A Catalunya creix de manera natural i espontània a la Garrotxa i possiblement al Montsant i l'Aran. Al nostre país com arreu del món es cultivada com a planta ornamental en jardins i parcs pels seus fruits vistosos. Se la pot trobar de forma subespontània en zones properes a llocs urbanitzats.

## Etimologia

* Pyracantha: nom genèric que deriva de les paraules gregues: pyr (foc) i akantha (espines) en referència al color dels fruits i les espines.
* coccinea: epítet llatí que significa vermell escarlata

## Referències

* ↑ «Pyracantha coccinea». Flora Catalana. Arxivat de l'original el 2021-01-18. [Consulta: 11 novembre 2018].
* ↑ Oriol de Bolòs; Josep Vigo. Flora dels Països Catalans. I. Barcelona: Barcino, 1984. ISBN 978-84-7226-597-4.
* ↑ Flora iberica. Vol. VI, Rosaceae. Real Jardín Botánico, C.S.I.C, 1999. ISBN 978-84-00-07777-8.
* 1 2 En noms botànics
# Pyracantha

Pyracantha és un gènere de la família de les rosàcies. Són originaris del sud-est d'Europa i est i sud-oest d'Àsia. Són semblants al gènere Cotoneaster, però tenen el marge de la fulla serrat i nombroses espines.
Són arbust de fins a 6 m d'alt, de flors blanques i fruits en pom que maduren a la tardor avançada.
Als Països Catalans es troba el piracant Pyracantha coccinea però només es considera realment espontani a la Garrotxa i en altres comarques segurament és subespontani.

## Taxonomia

* Pyracantha angustifolia. Sud-oest de la Xina.
* Pyracantha atalantioides. Sud de la Xina.
* Pyracantha coccinea d'Itàlia a Àsia menor.
* Pyracantha crenatoserrata. Xina central.
* Pyracantha crenulata. Himàlaia.
* Pyracantha koidzumii. Taiwan.
* Pyracantha rogersiana. Yunnan.

## Usos

És una planta ornamental molt usada per la vistositat de les seves flors i fruits. S'utilitza per a la creació de tanques verdes, degut al seu port, atractivitat i per les nombroses espines, que el fan impenetrable. Els fruits són amargants i indigestos en cru però comestibles si es preparen en melmelades o xarop. Els ocells se'ls mengen.
* Fruits de Pyracantha
* Fulles de Pyracantha
* Pyracantha en espatllera
* Detall dels fruits
* Flors de Pyracantha coccinea
* Pyracantha coccinea
* Pyracantha coccinea forma 'Orange charmer'
* Pyracantha crenulata com a bonsai

## Notes

* ↑ Oriol de Bolòs; Josep Vigo. Flora dels Països Catalans. I. Barcelona: Barcino, 1984. ISBN 978-84-7226-597-4.
* ↑ Questions about Pyracantha answered by Dr Jerry Parsons of the Texas Cooperative Extension (hosted by Texas A&M University)
* ↑ «Pyracantha jelly recipe from Dr Jerry Parsons of the Texas Cooperative Extension (hosted by Texas A&M University)». Arxivat de l'original el 2006-09-07. [Consulta: 17 gener 2010].
# Pyradena

Pyradena és un gènere monotípic d'arnes de la família Crambidae descrita per Eugene G. Munroe el 1958. La seva única espècie, Pyradena mirifica, descrita per Aristide Caradja el 1931, es troba a la Xina.

## Referències

* ↑ «GlobIZ search». Global Information System on Pyraloidea. [Consulta: 31 març 2019].
* ↑ Pitkin, Brian; Jenkins, Paul. «Pyradena Munroe, 1958» (en anglès). Butterflies and Moths of the World. Londres: Natural History Museum, 05-11-2004.
* ↑ "Taxonomy Browser: Pyradena mirifica". Barcode of Life Data System. Retrieved June 19, 2018.
# Pyongsong

Pyongsong (en coreà: 평성시) es una ciutat de Corea del Nord, es la capital de la província de Pyongan del Sud a l'oest de Corea del Nord. La ciutat es troba a uns 32 quilòmetres al nord-oest de la capital del país Pyongyang, i va ser establerta formalment en el mes de desembre de l'any 1969.
La ciutat, té una població de 284.386 habitants. Pyongsong és actualment un dels centres científics i acadèmics més avançats de Corea del Nord: el centre de recerca atòmica del departament de física nuclear de la Universitat de Pyongsong, va ser creat en l'any 1982.
# Quarta dominació xinesa del Vietnam

* Història del Vietnam
* 2879–258
* Dinastia Hồng Bàng
* 257–207
* Dinastia Thục
* 207–111
* Dinastia Triệu
* 111–40
* 1a dominació xinesa
* 40–43
* Germanes Trung
* 43–544
* 2a dominació xinesa
* 544–602
* Dinastia Lý anterior
* 602–938
* 3a dominació xinesa
* 939–967
* Dinastia Ngô
* 968–980
* Dinastia Đinh
* 980–1009
* Dinastia Lê anterior
* 1009–1225
* Dinastia Lý posterior
* 1225–1400
* Dinastia Trần
* 1400–1407
* Dinastia Hồ
* 1407–1427
* 4a dominació xinesa
* 1428–1788
* Dinastia Lê posterior
* 1527–1592
* • Dinastia Mạc
* 1545–1787
* • Senyors Trịnh
* 1558–1777
* • Senyors Nguyễn
* 1778–1802
* Dinastia Tây Sơn
* 1802–1945
* Dinastia Nguyễn
* 1858–1945
* • Imperialisme francès
* 1945–1976
* República del Vietnam / República Democràtica del Vietnam
* 1976-act.
* República Socialista del Vietnam |
La quarta dominació xinesa del Vietnam és el període comprés entre 1407 i 1427, en què el país va ser governat per la dinastia xinesa dels Ming, la quarta vegada a la història que Vietnam va trobar-se sota el poder de la Xina.
L'any 1406 l'emperador xinès Yongle va enviar els marquesos Zhang Fu i Mu Sheng a conquerir Vietnam. El pretext era enderrocar la dinastia Hồ, que havia arribat al poder amb un cop d'estat contra els Trần. L'any següent van aconseguir capturar els Hồ i obtenir el control del país.
Hi van haver diverses revoltes contra el domini xinès. Entre elles hi va haver un intent de restaurar la dinastia Trần entre 1407 i 1409, que van resultar infructuoses.
El 1418 va començar una nova revolta liderada per Le Loi. Nascut en una família rica de terratinents, havia servit com a oficial vietnamita fins a la invasió, però va renunciar a treballar pels xinesos. Després d'una dècada aplegant seguidors a la seva causa, el seu exèrcit va derrotar els Ming el 1428. Le Loi es va coronar emperador amb el nom de Lê Thái Tổ establint una nova dinastia que regnaria fins al 1788.
Encara que la quarta dominació xinesa va ser relativament curta, va ser especialment dura. Els impostos eren molt alts, molts llibres van ser segrestats, i els artistes i artesans van ser deportats a l'aleshores capital xinesa de Nanquín.

## Referències

* ↑ The Cambridge history of China. Cambridge [England]: Cambridge University Press, 1978-<2019>. ISBN 978-0-521-24327-8.
* ↑ Taylor, Keith Weller.. A history of the Vietnamese. ISBN 978-0-521-87586-8.
* ↑ Asian expansions : the historical experiences of polity expansion in Asia. ISBN 978-1-135-04353-7.
# Quarta circumscripció dels Pirineus Orientals

La quarta circumscripció dels Pirineus Orientals és una de les 4 circumscripcions electorals per a l'Assemblea Nacional Francesa que componen el departament dels Pirineus Orientals (66) situat a la regió d'Occitània.

## Composició

El quart districte dels Pirineus Orientals és limitada per les fronteres electorals de la llei núm 86-1197 de 24 de novembre de 1986, que inclou:
* cantó d'Argelers,
* cantó d'Arles,
* cantó de Ceret,
* cantó de la Costa Vermella,
* cantó d'Elna,
* cantó de Prats de Molló i la Presta,
* cantó de Tuïr.

## Diputats elegits

Llista dels diputats elegits :
| Període | Identitat | Partit |
| 1988-1993 | Henri Sicre | PS |
| 1993-1997 | Henri Sicre | PS |
| 1997-2002 | Henri Sicre | PS |
| 2002-2007 | Henri Sicre | PS |
| 2007-2012 | Jacqueline Irles | UMP |
| 2012-2017 | Pierre Aylagas | PS |
| 2017- | Sébastien Cazenove | LREM |
| les dades anteriors no són pas conegudes |||

## Enllaços externs

* Mapa de les circumscripcions legislatives de França
* Resultats Arxivat 2011-12-20 a Wayback Machine. a les eleccions legislatives franceses de 2007
# Píscids australs

Els Píscids australs són una pluja de meteors menor que té lloc als límits de la constel·lació del Peix austral. La pluja es pot observar entre el 15 de juliol i el 10 d'agost, amb un pic màxim en el 27 o 28 de juliol de cada any. L'estrella més propera al punt radian de la pluja és Fomalhaut. L'ascensió recta és 352,5º mentre que la declinació és -20,5º. La taxa horària zenital és de 5 i aquesta pot augmentar radicalment si el cometa es troba a prop. La velocitat de les partícules de la pluja és de 44 km/s. La primera observació registrada d'aquest fenomen va ser feta per Alexander Herschel l'any 1865 a l'hemisferi nord. La primera observació a l'hemisferi sud va ser l'any 1881 per Luís Cruls.

## Referències

* 1 2 3 «Piscis Austrinids Meteor Shower - Universe Guide». [Consulta: 1r juliol 2018].
* ↑ «Meteor Activity Outlook for July 16-22, 2016» (en anglès). American Meteor Society.
* ↑ «Alpha Pisces Australids». Arxivat de l'original el 2011-05-20. [Consulta: 1r juliol 2018].
# Rainbow 100

Rainbow 100 va ser un ordinador personal llançat per Digital Equipment Corporation (DEC) el 1982. La màquina tenia la circuiteria de vídeo del VT102, la pantalla del VT220 i dos microprocessadors, un Z80 a 4 MHz i un 8088 a 4,81 MHz. A causa d'això, es podria utilitzar com un terminal VT102, un ordinador de 8 bits amb sistema operatiu CP/M o de 16 bits utilitzant CP/M-86 o MS-DOS. L'equip es va fabricar fins al 1985, quan va ser substituït pel Rainbow 190 (que va incloure un disc dur de 10 MiB).

## Models

El Rainbow va ser llançat en tres versions: «100A», «100B» i «100+». El primer a ser llançat va ser el model «A» (PC-100A, amb 64 KiB de RAM), seguit pel model «B» (PC-100B, PC-100B2 posteriorment, amb 128 KiB de RAM). Les dues versions són molt similars i les diferències es concentren sobretot en el microprogramari: el model «A» no va poder carregar el sistema operatiu des del disc dur, i al «B» hi havia aquesta opció. El «100+» no era més que un «model B» amb disc dur instal·lat a la fàbrica.
El 1985, els models 100 van donar lloc al model 190, que va ter de sèrie un disc dur de 10 MiB i 640 KiB de memòria RAM, més el MS-DOS 2.11.

## Especificacions tècniques

| Parts | Especificacions |
| UCP | Zilog Z80 a 4,0 MHz Intel 8088 a 4,81 MHz |
| RAM | 64 KiB - 896 KiB (màx.) |
| ROM | 24 KiB |
| Teclat | mecànic, 103 tecles |
| Monitor | monitor TTL 12"; modes text: 40x24 / 80x24 / 132x24 caràcters; modes gràfics: 320 x 200 / 640 x 200 / 800 x 240 píxels; 16 colors (entre 4096) |
| So | altaveu endollat (buzzer) |
| Ports | 3 ranures d'expansió; 2 ports sèries (sense port paral·lel) |
| Emmagatzematge | 2 disqueteres (5,25", 400 KiB cadascuna); disc dur (10-20 MiB) |

## Referències

* 1 2 Marguerite Zientara. «DEC Ties Rainbow to Its VAX» (en anglès). InfoWorld, 25-03-1985. [Consulta: 13 febrer 2010]. «The announcements followed closely the news that DEC was suspending assembly operations of its Rainbow 100 computer in its Westfield, Massachusetts, plant. (See InfoWorld, March 11, 1985.) The new Rainbow, dubbed the Rainbow 190, will be assembled only in Westfield.»
* ↑ «Rainbow 100» (en anglès). Arxivat de l'original el 2010-03-10. [Consulta: 13 febrer 2010].
* ↑ Stephen Satchell. «Rainbow 100 Plus» (en anglès). InfoWorld, 04-06-1984. [Consulta: 13 febrer 2010].

## Enllaços externs

* The DEC Rainbow 100(anglès)
* Uppsala University Update Computer Club Rainbow(anglès)
* David Needle. InfoWorld. DEC's four new micros use interchangeable keyboards, monitors (en anglès), 31-05-1982, p. 6 [Consulta: 16 juliol 2009].
# Rachel Furness

Rachel Furness (Sunderland, Anglaterra, 19 de juny de 1988) és una futbolista professional que juga al Liverpool de la FA Women's Championship i a la selecció d'Irlanda del Nord, sent la màxima golejadora històrica del combinat. Potent migcampista central, va jugar com a extrema o davantera a principis de la seua carrera, i també pot fer de segona davantera. L'exentrenador de Furness al Sunderland, Mick Mulhern, la va descriure com "una jugadora forta i decidida".

## Referències

* 1 2 «Irlanda del Norte». UEFA Women's Euro 2022. Guia Panenka, 119 (suplement), 2022, pàg. 13.
* ↑ «Sunderland Sign Rachel Furness». Sunderland WFC, 04-10-2010. [Consulta: 7 octubre 2010].
# Província de Helmand

La província de Helmand (paixtu: هلمند; persa: هلمند) és una de les divisions administratives primàries de l'Afganistan, al sud-oest del país. La capital és Lashkar Gah. El riu Helmand creua la província i li dona nom. La regió és productora d'opi (42% de la població mundial). La superfície és de 58.584 km² i la població d'1.441.769 habitants. El 92% de la població és paixtu.

## Districtes

Districtes de la província d'Helmand :
| Districte | Capital | Població | Notes |
| Baghran | | 129.947 | |
| Dishu | | 29.005 | |
| Garmsir | | 107.153 | |
| Gerishk | | 166.827 | conegut també com districte de Nahri Saraj. |
| Kajaki | | 119.023 | |
| Khanashin | | 17.333 | |
| Lashkargah | | 201.546 | |
| Musa Qala | Musa Qala | 138.896 | |
| Nad Ali | | 235.590 | |
| Nawa-I-Barakzayi | | 89.814 | |
| Nawzad | | 108.258 | |
| Sangin | Sangin | 66.901 | |
| Washir | | 31.476 | |

## Referències

* ↑ Províncies d'Afghanistan, Helmand
* ↑ «MRRD.gov.af». Arxivat de l'original el 2009-09-02. [Consulta: 27 desembre 2010].
* ↑ Afghanistan Geographic & Thematic Layers

## Enllaços externs

* USAID information Arxivat 2006-10-17 a Wayback Machine.
* Lloc web del govern provincial Arxivat 2006-05-26 a Wayback Machine.
* article editat per Holly Barnes Higgins que va passar un any a la província
# Pseudanos gracilis

Pseudanos gracilis és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 18 cm de llargària total.

## Hàbitat

Viu en zones de clima tropical entre 24 °C - 26 °C de temperatura.

## Distribució geogràfica

Es troba a Sud-amèrica: conques dels rius Negro i Orinoco.

## Referències

* ↑ Winterbottom, R. 1980. Systematics, osteology and phylogenetic relationships of fishes of the ostariophysan subfamily Anostominae (Characoidei, Anostomidae). R. Ont. Mus. Life Sci. Contrib. Núm. 123: 1-112.
* ↑ BioLib (anglès)
* ↑ «Pseudanos gracilis». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)
* ↑ Géry, J. 1977. Characoids of the world. T.F.H. Publications, Inc., Nova Jersey. 672 p.
* ↑ Baensch, H.A. i R. Riehl 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. 1977. Das grosse Buch der Fische. Eugen Ulmer GmbH & Co. Stuttgart. 356 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Pseudanos winterbottomi

Pseudanos winterbottomi és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 15,2 cm de llargària total.
* Nombre de vèrtebres: 38-44.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conques dels rius Tapajós (Brasil) i Orinoco, incloent-hi els rius Casiquiare, Cinaruco, San Bartolo i Ventuari.

## Referències

* ↑ Winterbottom, R. 1980. Systematics, osteology and phylogenetic relationships of fishes of the ostariophysan subfamily Anostominae (Characoidei, Anostomidae). R. Ont. Mus. Life Sci. Contrib. Núm. 123: 1-112.
* ↑ BioLib (anglès)
* 1 2 3 FishBase (anglès)
* ↑ Sidlaukas, B.L. i G.M. dos Santos 2005. Pseudanos winterbottomi: a new anostomine species (Teleostei: Characiformes: Anostomidae) from Venezuela and Brazil, and comments on its phylogenetic relationships. Copeia 2005(1):109-123.

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Pseudancistrus reus

Pseudancistrus reus és una espècie de peix de la família dels loricàrids i de l'ordre dels siluriformes.

## Morfologia

Els mascles poden assolir els 7,7 cm de longitud total.

## Distribució geogràfica

Es troba a Sud-amèrica: riu Caroni (Veneçuela).

## Referències

* 1 2 FishBase (anglès)

## Bibliografia

* Armbruster, J.W. & Taphorn, D.C. 2008. A new species of Pseudancistrus from the Rio Caroni Venezuela (Siluriformes: Loricariidae). Zootaxa, 1731: 33-41.
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Isbrücker, I. J. H. (1980). Classification and catalogue of the mailed Loricariidae (Pisces, Siluriformes). Verslagen en Technische Gegevens, Universiteit van Amsterdam, 22, 1-181.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S. A. (1986). Historical biology of the loricariid catfishes: phylogenetics and functional morphology. Unpublished D. Phil. Thesis, The University of Chicago, Chicago, Estats Units. 290 pp.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Puig de les Feixes

El Puig de les Feixes és una muntanya de 836,3 m alt del límit dels termes comunals de Finestret i Jóc, tots dos de la comarca del Conflent, a la Catalunya del Nord.
És a l'extrem sud-occidental del terme de Jóc, i al nord del sector sud-est del de Finestret. Es troba al nord de la Creu de les Fous, del terme de Finestret, i al sud del Cortal de les Feixes, del de Jóc.

## Referències

* ↑ El Puig de les Feixes en els ortofotomapes de l'IGN